b'\n_START_ARTICLE_\nKlajokliai-piemenys\n_START_PARAGRAPH_\nKlajokliai-piemenys \xe2\x80\x93 klajokli\xc5\xa1kos visuomen\xc4\x97s, kuriose ver\xc4\x8diamasi gyvulininkyste. Joms b\xc5\xabdinga kei\xc4\x8diantis met\xc5\xb3 laikams persikraustyti su savo pusiau laikinais b\xc5\xabstais, perginti savo gyvulius \xc4\xaf naujas ganyklas. Tokia sankloda b\xc5\xabdinga klajokli\xc5\xa1koms bendruomen\xc4\x97ms ma\xc5\xbeiau derlingose \xc5\xbeem\xc4\x97se, ta\xc4\x8diau neretai pastarosios u\xc5\xbesiima ir \xc5\xbeemdirbyste tam tikru mastu._NEWLINE_Klajokliai-piemenys gyvena daugiausia step\xc4\x97se, dykumose, tundroje. Tokie piemenys vienoje vietoje \xc4\xafsikuria ilgesniam laikui (pvz., visam sezonui). Met\xc5\xb3 eigoje jie kartu su savo gyvuliais keliauja i\xc5\xa1 vien\xc5\xb3 ganykl\xc5\xb3 \xc4\xaf kitas. Paprastai jie \xc4\xafsikuria tose pa\xc4\x8diose vietose kaip ir praeitais metais. Toki\xc5\xb3 klajokli\xc5\xb3 gyvenamieji b\xc5\xabstai daug patvaresni u\xc5\xbe med\xc5\xbeiotoj\xc5\xb3-rankiotoj\xc5\xb3, ta\xc4\x8diau yra laikini ir nesunkiai pergabenami (jurtos, palapin\xc4\x97s). Klajokliai-piemenys da\xc5\xbenai sudaro tik dal\xc4\xaf tautos, o kiti jos nariai gyvena s\xc4\x97sliai, ver\xc4\x8diasi \xc5\xbeemdirbyste, prie\xc5\xa1ingai nei med\xc5\xbeiotojai, kur keliauja i\xc5\xa1tisa gentis. Pavyzd\xc5\xbeiai: mongolai, kirgizai, kalmukai (Vidurio Azija), beduinai, tuaregai, afarai, somaliai (Sachara), \xc4\x8diuk\xc4\x8diai, samiai, nencai (poliariniai kra\xc5\xa1tai).'